Dewan Perwakilan Rakyat Daerah Provinsi Sumatera Barat

**Dewan Perwakilan Rakyat Daerah Provinsi Sumatera Barat** (disingkek **DPRD Sumatera Barat** atau **DPRD Sumbar**) adolah limbago pawakilan rakyaik daerah nan bakadudukan sabagai unsur panyelenggara Pamarintahan Daerah di Provinsi Sumatera Barat, Indonesia.
DPRD Sumbar baranggotakan 65 urang nan dipiliah malalui pamiliahan umum satiok limo taun sakali. Pimpinan DPRD Sumbar tadiri dari 1 Ketua jo 3 Wakil Ketua nan barasa dari partai politik pamiliak jumlah kurisi jo suaro paliang banyak. Anggota DPRD Sumbar nan tangah manjabaik kini adolah hasia Pemilu 2019 nan dilewa pado 28 Agustus 2019 dek Ketua Pengadilan Tinggi Padang, Panusunan Harahap, di Gedung DPRD Provinsi Sumatera Barat.  Komposisi anggota DPRD Sumbar periode 2019-2024 tadiri dari 9 partai politik dimano Partai Gerindra adolah partai politik pamiliak kurisi paliang banyak yaitu 14 kurisi, kudian disusua dek Partai Keadilan Sejahtera, Partai Demokrat, jo Partai Amanat Nasional nan masiang-masiang maraiah 10 kurisi.

Sabalun 2014, jumlah kurisi untuak DPRD Sumatera Barat adolah 55 kurisi. Anggota DPRD Provinsi Sumatera Barat periode 2014–2019 tadiri dari pawakilan 11 partai politik hasia pamiliahan umum legislatif 2014. Pawakilan Partai Golkar maisi parolehan kurisi paliang banyak. Manuruik UU Nomor 27 tahun 2009, struktur pimpinan DPRD Sumatera Barat tadiri ateh ciek urang ketua jo tigo urang wakil ketua nan dipiliah dari partai politik manuruik urutan parolehan kurisi paliang banyak.

Dewan iko bakantua di Gedung DPRD Sumatera Barat, nan barado di ujuang Jalan Khatib Sulaiman jo pasimpangan nan banamo Simpang Oke.

Manuruik Pemilu Legislatif 2009, Sumatera Barat mangirimkan 14 wakia ka DPR RI dari duo daerah pamiliahan jo ampek wakia ka DPD.

## Komposisi anggota

### 2004–kini




### 1977–2004

## Fraksi
Fraksi marupokan wadah bahimpun anggota DPRD dalam rangka mangoptimalkan palaksanaan fungsi, tugeh, jo wewenang sarato hak jo kewajiban DPRD. Satiok fraksi baranggotakan paliang saketek samo jo jumlah komisi di DPRD. Ciek fraksi di DPRD Sumbar saindaknyo baranggotakan 5 urang. DPRD Sumbar periode 2019-2024 tadiri dari 7 fraksi nan 2 fraksi marupokan fraksi gabuangan sabagai barikuik.

## Alaik Kalangkokan DPRD
Manuruik Pasal 110 Undang-Undang Republik Indonesia Nomor 23 Tahun 2014 tentang Pemerintahan Daerah, Alaik Kalangkokan DPRD (AKD) Provinsi tadiri dari:
# Pimpinan
# Badan Musyawarah (Bamus)
# Komisi
# Badan Pembentukan Peraturan Daerah (Bapemperda)
# Badan Anggaran (Banggar)
# Badan Kehormatan (BK)
# Alaik kalangkokan Lain (dibantuak malalui Rapat Paripurna)

### Pimpinan DPRD
Sasuai paraturan parundang-undangan, DPRD Provinsi nan baranggotakan: 35-44 urang dipimpin dek 1 ketua jo 2 wakil ketua; 45-84 urang dipimpin dek 1 ketua jo 3 wakil ketua; sarato 85-100 urang dipimpin dek 1 ketua jo 4 wakil ketua. Pimpinan DPRD Sumbar tadiri dari 1 Ketua jo 3 Wakil Ketua nan barasa dari partai politik paraiah kurisi jo suaro paliang banyak sacaro baurutan. Barikuik iko adolah daftar Ketua DPRD Sumbar sajak taun 1957.

### Komisi
Sasuai katantuan parundang-undangan, DPRD Provinsi nan baranggotakan 35-55 urang dapek mambantuak 4 komisi jo DPRD Provinsi nan baranggotakan labiah dari 55 urang dapek mambantuak 5 komisi. DPRD Sumbar tadiri dari 5 komisi sabagai barikuik:
# Komisi I Bidang Pemerintahan
# Komisi II Bidang Ekonomi
# Komisi III Bidang Keuangan
# Komisi IV Bidang Pembangunan
# Komisi V Bidang Kesejahteraan Rakyat
### Pimpinan AKD
Barikuik iko adolah pimpinan AKD DPRD Sumbar periode 2019-2024.

## Daftar Anggota
Berikut ini adalah daftar anggota DPRD Sumbar periode 2019-2024.

## Daerah Pamiliahan
Sajak Pemilu 2014 inggo Pemilu 2019, pamiliahan DPRD Provinsi Sumatera Barat dibagi kadalam 8 daerah pemilihan (dapil) sabagai barikuik.

## Caliak juo
* Dewan Perwakilan Daerah Republik Indonesia
* Dewan Perwakilan Rakyat Republik Indonesia
* Dewan Perwakilan Rakyat Daerah
* Dewan Perwakilan Rakyat Daerah Provinsi

## Pautan lua
* Laman Resmi DPRD Provinsi Sumatera Barat 
* Situs Resmi Pemerintah Provinsi Sumatera Barat 
* KPU Provinsi Sumatera Barat 

## Rujuakan